*Par iepirkuma procedūras*

*“**Tramvaja sliežu ceļu pārbūve posmā no*

*Ausekļa ielas loka līdz Aspazijas bulvāra*

*un Radio ielas krustojumam, Rīgā”*

*(ID Nr.RS/2021/70) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1.jautājums: 5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma* ***pozīcija nr. 33*** *(Esošo reklāmas stendu pārvietošana būvdarbu laikā, novietošana atpakaļ esošajā vietā, pēc darbu veikšanas. Paredzēt pievienot elektrības pieslēgumam, pēc projektēto kabeļu izbūves (attiecas uz reklāmas stendiem, kam esošajā situācijā bija gaisvadu elektrības pievads)),* ***03. Vispārīgā daļa SA*** *tabulu veidā esošo reklāmas stendu saraksts un projektā paredzētie darbi saistībā ar tiem, nesniedz pilnvērtīgu priekštatu, lai korekti veiktu elektrības pieslēguma izcenošanu, lūdzam Pasūtītāju projektā norādīt elektrības pieslēguma vietas noteiktajiem 11 reklāmas stendiem.*

Atbilde: elektrības pieslēgumi ir jāpārbūvē tikai tiem reklāmas stendiem, kuriem esošajā situācijā jau ir gaisvadu elektrības pieslēgums. Saskaņā ar projekta risinājumu, gaisvadus plānots demontēt un elektrības pieslēgumu paredzēts nodrošināt no tuvākā projektētā kontakttīkla balsta, izbūvējot jaunu kabeli. Materiālu un darbu apjomi pārslēgšanai ir doti būvprojekta ELT2 daļā, lokālā tāmē Nr.5, pozīcija 109. Kabeļu pievadi no balsta līdz reklāmas stendam ir attēloti arī būvprojekta ģenerālplāna un ELT2 daļas plāna rasējumos un apgaismojuma tīklu shēmās, rasējumos ELT2-11 un ELT2-12.

*2.jautājums: Projekta sadaļā: Elektroapgāde (ārējie tīkli) abonentu un apgaismojuma tīkli paredzēts elektrokabeļus izbūvēt ar “atklāto” metodi šķērsojot Kr. Valdemāra ielu. Lūdzam precizēt vai ir saņemtas atļaujas no Rīgas Domes Satiksmes departamenta veikt kabeļu izbūves darbus ar “atklāto” metodi, nesen atjaunotajā Kr. Valdemāra ielā.*

Atbilde: paskaidrojam, ka šķērsojot Kr.Valdemāra ielu, paredzēts izbūvēt RP SIA “Rīgas satiksme” sakaru kanalizāciju. Būvprojektā paredzēti visi nepieciešamie seguma atjaunošanas darbi saskaņā ar Rīgas domes 2000.gada 28.decembra saistošajiem noteikumiem Nr.106 “Rīgas domes transporta būvju aizsardzības noteikumi”. Konkrētajā gadījumā paredzēta seguma saistes kārtas atjaunošana 5m platumā no tranšejas un dilumkārtas atjaunošana 10m attālumā no tranšejas uz katru pusi, ietverot arī horizontālo apzīmējumu atjaunošanu. Šāds būvprojekta risinājums ir saskaņots ar Rīgas domes Satiksmes departamentu.

*3.jautājums: Projekta sadaļā, Elektroapgāde (ārējie tīkli) abonentu un apgaismojuma tīkli - ELT2, ir paredzēts izbūvēt Rīgas satiksmes tīklus ar atklātās tranšejas metodi (pārsvarā esošās ietves zonā ārpus rekonstrukcijas posmiem un galveno ielu K. Valdemāra, Basteja bulvāra Aspazijas bulvāra brauktuvēs).*

* 1. *Vai minētie darbi ir plānoti ar asfaltbetona (betona) segumu atjaunošanu tikai lauzumu vietās?*

Atbilde: paskaidrojam, ka visas segumu atjaunošanas vietas ir attēlotas būvprojekta ģenerālplāna rasējumos un ir projektētas saskaņā ar Rīgas domes 2000.gada 28.decembra saistošajiem noteikumiem Nr.106 “Rīgas transporta būvju aizsardzības noteikumi”. Paredzēts atjaunot segumu ne tikai tranšejas platumā, bet arī papildus asfaltbetona saistes kārtas un dilumkārtas, saskaņā ar iepriekš minētajiem saistošajiem noteikumiem. Arī ietves segumu atjaunošana paredzēta papildus platumā līdz ietves malai, ja tas nepieciešams atbilstoši saistošajiem noteikumiem.

* 1. *Vai šo darbu garantijas laiks ir 2 gadi, saskaņā ar Rīgas Domes Satiksmes departamenta noteikumiem?*

Atbilde: paskaidrojam, ka saskaņā ar Rīgas domes 2000.gada 28.decembra saistošajiem noteikumiem Nr.106 “Rīgas transporta būvju aizsardzības noteikumi” 9.4. punktu, segumu atjaunošanas garantija 1. un 2. kategorijas ielās ir 36 mēneši (K.Valdemāra iela ir 2.kat.), pārējās ielās 24 mēneši.

* 1. *Vai ietves seguma atjaunošana pēc lauzumiem ir ietverta Lokālās tāmes nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) sadaļā:* ***pozīcija nr.80*** *(Asfaltbetons AC8 surf, h=5,0cm, AADTj,pievestā <500, S-III klase),* ***pozīcija nr. 81*** *(Nesaistītu minerālmateriālu 0/45 pamata nesošās virskārtas būvniecība, h=15cm, AADTj,sm <100, N-IV klase)* ***un pozīcija nr. 82*** *(Salizturīgās kārtas būvniecība, h=20cm, Ev2≥60MPa)?*

Atbilde – paskaidrojam, ka ietves seguma atjaunošana ir ietverta gan Lokālās tāmes nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) pozīcijās nr.80, 81 un 82, ja esošais ietves segums ir asfaltbetons, gan Lokālās tāmes nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) pozīcijās nr. 86, 88, 89, ja esošais ietves segums ir betona bruģakmens.

*4.jautājums: 5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma* ***pozīcija nr. 55*** *(Piesūcinātu ozolkoka gulšņu (L2600) izbūve sliežu ceļa pārejas posmā uz esošās sliežu ceļa konstrukcijas klātnes (apjoms precizējams būvdarbu laikā)), lūdzam precizēt, kuru no sliedes piestiprinājuma veidiem jāiekļauj izcenojumā: [i] paliktnis ar kabām vai [ii] paliktnis ar skrūvēm un elastīgo stiprinājumu (tips SKL12).*

Atbilde – paskaidrojam, ka paredzētais sliedes stiprinājuma veids – paliktnis ar kabām.

*5.jautājums: 5.pielikums lokālā tāme, lokālā tāme nr. 5 (Elektroapgāde (ārējie tīkli) abonentu un apgaismojuma tīkli) Darbu daudzuma* ***pozīcija nr. 26*** *(Kabeļu akas PEH uzstādīšana (Rīgas Satiksme) (akas korpus, dzelzbetona riņķi, atloki, akas vāks, hermētiķis, cementa java)) un* ***pozīcija nr. 27*** *(Kabeļu akas 2.tipa uzstādīšana (Rīgas Satiksme) (akas korpus, dzelzbetona riņķi, atloki, akas vāks, hermētiķis, cementa java)). Lūdzam norādīt kādas akas ir paredzēts uzstādīt - peldošās vai parastās un kāda celtspēja ir paredzēta aku vākiem - 12.5 t vai 40 t?*

Atbilde: paskaidrojam, ka ir paredzēts uzstādīt peldošās akas ar 12,5t  vākiem.

*6.jautājums: 5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma* ***pozīcija nr. 100*** *(Tramvaju pieturvietu individuāli izgatavojamo L-veida apmaļu (augsto) izbūve) un* ***pozīcija nr. 101*** *(Tramvaju pieturvietu individuāli izgatavojamo L-veida apmaļu (slīpo) izbūve). Projektu dokumentācijā nav atrodams neviens rasējums šāda tipa apmalēm, lūdzam publicēt šo abu pozīciju materiālu rasējumus ar izmēriem.*

Atbilde: pievienojam detalizāciju L-veida apmales izbūvei (lokālās tāmes Nr.1 pozīcija Nr.100) (saskaņā ar pielikumu). Slīpo apmaļu izbūves detalizācija pēc līdzīga parauga jāparedz būvuzņēmējam, izstrādājot darba rasējumu, pasūtot betona apmali ražotājam. Atkarībā no pieturvietas novietojuma, esošo inženiertīklu u.c. objektu izvietojuma pieturvietas tuvumā, būvprojektā paredzētas mainīga garuma slīpās noejas, tāpēc slīpās L-veida apmales individuāli jāpielāgo katrai konkrētai situācijai.

*7.jautājums: 5.pielikums lokālā tāme, lokālā tāme nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) Darbu daudzuma* ***pozīcija nr. 123*** *(Atstarojošu elementu iestrāde segumā, pa horizontālā apzīmējuma līniju) un* ***pozīcija nr. 124*** *(Atstarojošu elementu iestrāde segumā, pa horizontālā apzīmējuma līniju). Lūdzam skaidrot ar ko šīs pozīcijas atšķiras.*

Atbilde:informējam, ka iepirkuma procedūras nolikumā tiks veikti grozījumi. Lūdzam sekot informācijai tīmekļa vietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

*8.jautājums: Rasējumā TS-CD 16 (šķērsgriezumi un detaļas) pie labiekārtojuma elementu specifikācijas ir norādītas “Rīgas tipa gājēju barjeras”. 5.pielikums lokālā tāme, lokālā tāmi nr. 1 (Sagatavošanās darbi, sliežu ceļi, pieturvietas, satiksmes organizācija, labiekārtojums) šāds darbu apjoms neparadās, tāpat arī nav iekļauts rasējumos TS-CD 18, TS-CD 19, TS-CD 20. Lūdzam skaidrot vai “Rīgas tipa gājēju barjeras” ir vai nav paredzēts izbūvēt?*

Atbilde: paskaidrojam, ka Rīgas tipa gājēju barjeras šī būvprojekta ietvaros nav paredzēts izbūvēt. Rasējumā TS-CD-16 norādītā Rīgas tipa gājēju barjera ir tehniska kļūda.

Pielikumā: rasējums uz 1 lapas.

Iepirkumu komisijas priekšsēdētāja Karīna Meiberga